Chlorid železitý

Chlorid železitý, (FeCl3) je svetlohnedá hygroskopická anorganická zlúčenina, ktorá sa za pôsobenia vzdušnej vlhkosti samovoľne rozteká. Jeho roztoky sa používajú v elektrotechnike pri výrobe plošných spojov ako leptadla, rozpúšťajúce nechránenú vrstvu kovovej medi. Za istých podmienok sú kyslé roztoky chloridu železitého schopné rozpúšťať aj kovové zlato. Používa sa tiež ako vločkovacia prísada pri čistení odpadových vôd a tiež sa z neho vyrábajú farbivá.

Výroba 
Bezvodý chlorid železitý je možno pripraviť priamym zlučovaním prvkov.
2 Fe + 3 Cl2 → 2 FeCl3

Vodný roztok sa priemyselne pripravuje zo železa alebo železnej rudy.

1) Rozpustenie železa v roztoku chloridu železitého
 Fe(s) + 2 FeCl3(aq) → 3 FeCl2(aq)

2) Rozpustenie železnej rudy v kyseline chlorovodíkovej
 Fe3O4(s) + 8 HCl(aq) → FeCl2(aq) + 2 FeCl3(aq) + 4 H2O

3) Oxidáciou chloridu železnatého na chlorid železitý elementárnym chlórom
 2 FeCl2(aq) + Cl2(g) → 2 FeCl3(aq)

Najjednoduchší spôsob prípravy je rozpustenie hrdze v kyseline chlorovodíkovej. Takto získaný roztok je vhodný napríklad na leptanie plošných spojov, kde nie sú na závady prípadné nečistoty.
FeO(OH) + 3 HCl → FeCl3 + 2 H2O

Podobné látky 
 Bromid železitý
 Fluorid železitý
 Chlorid kobaltnatý
 Chlorid mangánatý
 Chlorid ruténitý
 Chlorid železnatý
 Chlorid hlinitý
 Síran železnatý

Iné projekty

Literatúra

Zdroj 

Zlúčeniny železa
Železitý
Železitý